b"\n_START_ARTICLE_\nTitan Mare Explorer\n_START_SECTION_\nObjectius\n_START_PARAGRAPH_\nDespr\xc3\xa9s d'un viatge d'uns set anys cap a Tit\xc3\xa0, on TiME no realitzaria cap an\xc3\xa0lisi cient\xc3\xadfica, la sonda comen\xc3\xa7aria a analitzar el seu ambient despr\xc3\xa9s de l'amaratge al llac Ligeia Mare, el seu principal objectiu. L'objectiu alternatiu seria el llac Kraken Mare. El temps que TiME passaria en actiu, analitzant Tit\xc3\xa0, seria de 96 dies. Durant la seva estada als llacs de Tit\xc3\xa0, els objectius fonamentals serien els seg\xc3\xbcents:_NEWLINE_1. Determinar la composici\xc3\xb3 qu\xc3\xadmica de Tit\xc3\xa0._NEWLINE_2. Determinar la profunditat d'un dels llacs de Tit\xc3\xa0, utilitzant un sonar._NEWLINE_3. Estudiar el cicle del met\xc3\xa0 a Tit\xc3\xa0, tot observant els processos marins, i analitzar la meteorologia atmosf\xc3\xa8rica del sat\xc3\xa8l\xc2\xb7lit._NEWLINE_4. Investigar la hist\xc3\xb2ria de Tit\xc3\xa0 i determinar les possibilitats de la pres\xc3\xa8ncia de vida al sat\xc3\xa8l\xc2\xb7lit."